techiaith/cofnodycynulliad_en-cy huggingface dataset:
English: Diolch yn fawr, Llywydd. I'm glad, Counsel General, that you've referred to the recent publication, The Welsh Criminal Justice System: On the Jagged Edge, by Dr Rob Jones and Professor Richard Wyn Jones, and I would heartily recommend it as a good read to the Conservative spokesperson - it might even help open his eyes somewhat to the reality of the situation. Because you're absolutely right in saying that - . It really outlines how the Welsh criminal justice system is unique, and, while our nation has its own devolved Government and Parliament, of course, there is no Welsh equivalent of the Scottish or Northern Irish justice systems. Rather, the writ of England and Wales criminal justice institutions continues to run. Yet the extensive responsibilities of Wales's devolved institutions ensure that they necessarily play a significant role in criminal justice, and, as a result, the Welsh criminal justice system operates across this jagged edge of devolved and reserved powers of responsibilities. So, what discussions, then, have you had to ensure that we create a Welsh justice system, to improve what are some of the worst criminal justice outcomes in the whole of western Europe? And also, will you discuss with your Labour colleagues in London to ensure that any potential future UK Labour Government will actually devolve justice, the police and prisons to Wales?
Welsh: Diolch yn fawr, Lywydd. Rwy'n falch, Gwnsler Cyffredinol, eich bod wedi cyfeirio at y cyhoeddiad diweddar, System Cyfiawnder Troseddol Cymru: Ar y Rhwyg, gan Dr Rob Jones a'r Athro Richard Wyn Jones, a byddwn yn ei argymell yn fawr i lefarydd y Ceidwadwyr fel deunydd darllen - efallai y byddai hyd yn oed yn helpu i agor ei lygaid rywfaint i realiti'r sefyllfa. Oherwydd rydych yn hollol iawn i ddweud - . Mae'n amlinellu'n fanwl sut mae system cyfiawnder troseddol Cymru yn unigryw, ac er bod gan ein cenedl ei Llywodraeth a'i Senedd ddatganoledig ei hun wrth gwrs, nid oes system gyfiawnder Gymreig yn bodoli sy'n cyfateb i systemau cyfiawnder yr Alban a Gogledd Iwerddon. Yn hytrach, mae gwrit sefydliadau cyfiawnder troseddol Cymru a Lloegr yn parhau. Eto i gyd, mae cyfrifoldebau helaeth sefydliadau datganoledig Cymru yn sicrhau eu bod o reidrwydd yn chwarae rhan sylweddol mewn cyfiawnder troseddol, ac o ganlyniad, mae system cyfiawnder troseddol Cymru yn gweithredu ar draws y rhwyg rhwng pwerau cyfrifoldeb datganoledig a heb eu datganoli. Felly, pa drafodaethau a gawsoch i sicrhau ein bod yn creu system gyfiawnder Gymreig er mwyn gwella rhai o'r canlyniadau cyfiawnder troseddol gwaethaf yng ngorllewin Ewrop gyfan? A hefyd, a wnewch chi drafod â'ch cymheiriaid Llafur yn Llundain i sicrhau y bydd unrhyw ddarpar Lywodraeth Lafur yn y DU yn datganoli cyfiawnder, yr heddlu a charchardai i Gymru?
English: Thank you for that. You've listed engagement with the UK Government. I'm still waiting for something in relation to your own UK Labour Party; maybe you could expand a little bit in a moment. I wanted to ask you about something else as well, because the UK Government has announced that its Bill of Rights Bill is to return to the Westminster Parliament in the coming weeks. And we know that that will dismantle the Human Rights Act 1998 that made human rights part of domestic law available to everyone in the UK. So, would the Counsel General agree that human rights are actually one of the cornerstones of devolution, and that the Welsh Government has to act to protect human rights in Wales by ensuring, for example, that we get a human rights Bill for Wales?
Welsh: Diolch am hynny. Rydych wedi rhestru ymgysylltiad â Llywodraeth y DU. Rwy'n dal i aros am rywbeth mewn perthynas â'ch Plaid Lafur eich hun yn y DU; efallai y gallech ehangu ychydig bach mewn eiliad. Roeddwn yn awyddus i'ch holi chi ynglŷn â rhywbeth arall hefyd, oherwydd mae Llywodraeth y DU wedi cyhoeddi bod ei Bil Hawliau i ddychwelyd i Senedd San Steffan yn ystod yr wythnosau nesaf. Ac rydym yn gwybod y bydd hynny'n datgymalu Deddf Hawliau Dynol 1998 a wnaeth hawliau dynol yn rhan o gyfraith ddomestig ac ar gael i bawb yn y DU. Felly, a fyddai'r Cwnsler Cyffredinol yn cytuno bod hawliau dynol mewn gwirionedd yn un o gonglfeini datganoli, a bod rhaid i Lywodraeth Cymru weithredu i ddiogelu hawliau dynol yng Nghymru drwy sicrhau, er enghraifft, ein bod yn cael Bil hawliau dynol ar gyfer Cymru?
English: Thank you for the question. I wrote to the Parliamentary Under-Secretary of State for Justice about the considerable demand for a Hillsborough law in August of this year, and have previously raised the matter in meetings and correspondence with UK Government Ministers.
Welsh: Diolch am y cwestiwn. Ysgrifennais at Is-ysgrifennydd Gwladol y Senedd dros Gyfiawnder am y galw sylweddol am gyfraith Hillsborough ym mis Awst eleni, ac rwyf wedi codi'r mater yn y gorffennol mewn cyfarfodydd a gohebiaeth â Gweinidogion Llywodraeth y DU.
English: I thank the Counsel General for that answer. And can I thank him for his continued work with me about promoting the need for a Hillsborough law? Counsel General, you will be aware that the next Prime Minister, Sir Keir Starmer, used the opening of his conference speech in Liverpool to commit his future Labour Government to implementing a Hillsborough law. This is not only a bold move, but it is the right move. It is too hard for people in this country without significant means to access the justice they deserve. Will you commit this Welsh Labour Government to supporting Sir Keir in his plans for a Hillsborough law, and his calls also for a general election to make that happen?
Welsh: Diolch i'r Cwnsler Cyffredinol am yr ateb hwnnw. Ac a gaf fi ddiolch iddo am ei waith parhaus gyda mi ar hyrwyddo'r angen am ddeddf Hillsborough? Gwnsler Cyffredinol, fe fyddwch yn ymwybodol fod y Prif Weinidog nesaf, Syr Keir Starmer, wedi defnyddio agoriad ei araith gynhadledd yn Lerpwl i ymrwymo ei Lywodraeth Lafur yn y dyfodol i weithredu deddf Hillsborough. Mae hwn nid yn unig yn gam beiddgar, ond dyma'r cam cywir i'w gymryd. Mae'n rhy anodd i bobl yn y wlad hon sydd heb lawer o fodd gael mynediad at y cyfiawnder maent yn ei haeddu. A wnewch chi ymrwymo'r Llywodraeth Lafur hon i gefnogi Syr Keir yn ei gynlluniau ar gyfer deddf Hillsborough, a'i alwadau hefyd am etholiad cyffredinol i wireddu hynny?
English: Thank you for the question. The Bill and its impacts in Wales are being urgently assessed by my officials. I am extremely concerned, again, by the lack of engagement on this Bill before introduction, and the limited information available on its content.
Welsh: Diolch am y cwestiwn. Mae'r Bil a'i effeithiau yng Nghymru yn cael eu hasesu ar frys gan fy swyddogion. Rwy'n hynod bryderus, unwaith eto, ynglŷn â'r diffyg ymgysylltu a fu ar y Bil hwn cyn ei gyflwyno, a'r wybodaeth gyfyngedig sydd ar gael am ei gynnwys.
English: I'm grateful to the Counsel General for that response. It is, of course, a forced labour Bill. It takes away freedoms and it takes away rights from people, and acts in a way that is incompatible, I would argue, with our expectations and our values in a free and open and democratic society. It is also at odds with the values that we, on this side of the Chamber, have certainly held dear throughout the period of devolved Government. The Welsh Government's social partnership Bill, which is being delivered by our colleague the Deputy Minister is something that paints a very different vision of the future for industrial relations, and for enhancing people's rights and underpinning people's freedoms. But it is, of course, a matter of great concern that the Welsh Government has again been unsighted on another piece of UK legislation. It may be useful, Counsel General, if you could publish a list of all the engagements between the United Kingdom Government and the Welsh Government, at ministerial and official level, for us to understand exactly what engagement has taken place in the development of this piece of pernicious legislation.
Welsh: Rwy'n ddiolchgar i'r Cwnsler Cyffredinol am yr ymateb hwnnw. Bil llafur gorfodol ydyw, wrth gwrs. Mae'n amddifadu pobl o ryddid ac yn gwadu eu hawliau, a byddwn yn dadlau ei fod yn gweithredu mewn ffordd sy'n anghydnaws â'n disgwyliadau a'n gwerthoedd mewn cymdeithas rydd ac agored a democrataidd. Mae hefyd yn groes i'r gwerthoedd rydym ni, ar yr ochr hon i'r Siambr yn sicr, wedi eu hystyried yn werthfawr drwy gydol cyfnod y Llywodraeth ddatganoledig. Mae Bil partneriaeth gymdeithasol Llywodraeth Cymru, sy'n cael ei gyflwyno gan ein cyd-Aelod y Dirprwy Weinidog yn rhywbeth sy'n rhoi gweledigaeth wahanol iawn o'r dyfodol ar gyfer cysylltiadau diwydiannol, ac ar gyfer gwella hawliau pobl a rhoi sylfaen i ryddid pobl. Ond wrth gwrs, mae'n destun pryder mawr fod Llywodraeth Cymru unwaith eto heb gael gweld darn arall o ddeddfwriaeth y DU. Gwnsler Cyffredinol, efallai y byddai'n ddefnyddiol pe gallech gyhoeddi rhestr o'r holl ymgysylltiad a fu rhwng Llywodraeth y Deyrnas Unedig a Llywodraeth Cymru, ar lefel weinidogol a swyddogol, er mwyn inni ddeall yn union pa ymgysylltiad a gafwyd wrth ddatblygu'r ddeddfwriaeth bwysig hon.
English: Thank you for the question. The special purpose committee reported on 30 May and made 31 recommendations, including one relating to the introduction of gender quotas. At present, officials are developing policy for legislation in relation to those recommendations.
Welsh: Diolch am y cwestiwn. Cyflwynodd y pwyllgor diben arbennig ei adroddiad ar 30 Mai a gwnaeth 31 o argymhellion, gan gynnwys un yn ymwneud â chyflwyno cwotâu rhyw. Ar hyn o bryd, mae swyddogion yn datblygu polisi ar gyfer deddfwriaeth mewn perthynas â'r argymhellion hynny.
English: Thank you. There are clearly serious legal and constitutional questions as to whether the Welsh Government indeed has any such power to introduce radical changes to our electoral laws. Attempting to enforce these quotas at a national level on all parties is completely without precedent in our democracy. It also raises the question of those who do not identify as either male or female and thus would not place themselves in either category. This actually demonstrates the issue with trying to select elected members on the basis of arbitrary - I can never say this word - arbitrary characteristics, where particular groups or cross-sections of society will always feel excluded in some way. That is why, in this country, we have always thrived on the uniting principle of meritocracy - basically meaning the best person gets the job. I find personally, as a woman of 28 years -
Welsh: Diolch. Mae'n amlwg fod cwestiynau cyfreithiol a chyfansoddiadol difrifol ynglŷn ag a oes gan Lywodraeth Cymru unrhyw bŵer o'r fath yn wir i gyflwyno newidiadau radical i'n ddeddfau etholiadol. Mae ceisio gorfodi'r cwotâu hyn ar bob plaid ar lefel genedlaethol yn rhywbeth sy'n gwbl ddigynsail yn ein democratiaeth. Mae hefyd yn codi cwestiwn ynghylch y rhai nad ydynt yn galw eu hunain yn wrywaidd neu'n fenywaidd ac felly na fyddent yn gosod eu hunain yn y naill gategori na'r llall. Mae hyn mewn gwirionedd yn dangos y broblem gyda cheisio dewis aelodau etholedig ar sail nodweddion mympwyol, lle bydd grwpiau penodol neu drawsdoriadau o gymdeithas bob amser yn teimlo eu bod wedi'u heithrio mewn rhyw ffordd. Dyna pam ein bod ni, yn y wlad hon, bob amser wedi ffynnu ar yr egwyddor meritocratiaeth sy'n ein huno - sy'n golygu yn y bôn mai'r person gorau sy'n cael y swydd. Yn bersonol, fel menyw sydd ers 28 mlynedd -
English: Can you ask the question, please, Janet?
Welsh: A wnewch chi ofyn y cwestiwn, os gwelwch yn dda, Janet?
English: I am doing. As a woman in politics for over the last 28 years elected, I find this insulting, what you propose going forward. Will the Counsel General make public any legal advice concerning the power of the Welsh Government to make this unprecedented intervention in the way in which politicians in Wales are elected? Diolch.
Welsh: Rwy'n gwneud hynny. Fel menyw sydd wedi bod yn y byd gwleidyddol ers dros 28 mlynedd pan gefais fy ethol, rwy'n gweld yr hyn rydych yn ei argymell ar gyfer y dyfodol yn sarhad. A wnaiff y Cwnsler Cyffredinol gyhoeddi unrhyw gyngor cyfreithiol sy'n ymwneud â phŵer Llywodraeth Cymru i wneud yr ymyrraeth ddigynsail hon i'r modd y caiff gwleidyddion eu hethol yng Nghymru? Diolch.
English: Thank you for the supplementary question. Perhaps I'll deal with the point you raised when you said the best prson gets the job. You might want to explain to me why it is then that only 18 per cent of the Tory membership in this Senedd is female. I'm not sure what conclusions we should draw from that. I'll leave that there, because the special purposes committee recommendation 11 was that the Senedd should be elected -
Welsh: Diolch am y cwestiwn atodol. Efallai y gwnaf ymdrin â'r pwynt a godwyd gennych pan ddywedoch chi mai'r unigolyn gorau sy'n cael y swydd. Efallai yr hoffech egluro pam mai dim ond 18 y cant o aelodaeth y Torïaid yn y Senedd hon sy'n fenywod. Nid wyf yn siŵr pa gasgliadau y dylem ddod iddynt o hynny. Fe adawaf hynny yno, oherwydd argymhelliad 11 y pwyllgor diben arbennig oedd y dylid ethol y Senedd -
English: Can the backbenchers please stop to talking with one another so I can hear the answers from the Counsel General?
Welsh: A wnaiff aelodau'r meinciau cefn roi'r gorau i siarad â'i gilydd er mwyn imi allu clywed yr atebion gan y Cwnsler Cyffredinol?
English: Recommendation 11 was that the Senedd should be elected with statutory gender quotas. Recommendation 17 of the report was that the Welsh Government take appropriate steps to ensure that our recommendations on Senedd reform for 2026 are not put at undue risk of a Supreme Court referral. So, effectively, officials have been undertaking work to develop a detailed policy aimed at giving effect to recommendation 11, whilst also being mindful of recommendation 17. Now, the purpose of the recommendations that were made by the special purpose committee, and the overarching aim in introducing gender quotas is to make provision, the aim of which is to ensure that elected Members of the Senedd broadly mirror the gender diversity of the Welsh population. In my position as law officer and as Counsel General, I'll be mindful of the need to ensure that the Senedd reform legislation as a whole is going to be clear, is going to be robust and that it will be within competence.
Welsh: Argymhelliad 11 oedd y dylai'r Senedd gael ei hethol gyda chwotâu rhywedd statudol. Argymhelliad 17 o'r adroddiad oedd y dylai Llywodraeth Cymru gymryd camau priodol i sicrhau nad yw ein hargymhellion ar ddiwygio'r Senedd ar gyfer 2026 yn cael eu rhoi mewn perygl gormodol o gael eu cyfeirio at y Goruchaf Lys. Felly, i bob pwrpas, mae swyddogion wedi bod yn gwneud gwaith ar ddatblygu polisi manwl gyda'r nod o roi argymhelliad 11 mewn grym, gan gadw argymhelliad 17 mewn cof ar yr un pryd. Nawr, pwrpas yr argymhellion a wnaed gan y pwyllgor diben arbennig, a'r bwriad cyffredinol wrth gyflwyno cwotâu rhyw yw gwneud darpariaeth gyda'r nod o sicrhau bod Aelodau etholedig y Senedd yn adlewyrchiad bras o amrywiaeth rhywedd poblogaeth Cymru. Yn fy swydd fel swyddog y gyfraith ac fel Cwnsler Cyffredinol, byddaf yn cadw mewn cof yr angen i sicrhau y bydd deddfwriaeth diwygio'r Senedd yn ei chyfanrwydd yn glir, yn gadarn ac o fewn y cymhwysedd.
English: Question 7 [OQ58644] is withdrawn. Question 8, Alun Davies.
Welsh: Mae cwestiwn 7 [OQ58644] wedi'i dynnu'n ôl. Felly, cwestiwn 8, Alun Davies.
English: Thank you. We've had no engagement from the UK Government before the Bill was introduced. We have some serious concerns about it, including the very broad powers it gives to Ministers of the Crown and its potential implications for the devolution settlement. We are recommending that the Senedd withhold consent for the Bill.
Welsh: Diolch. Ni chawsom unrhyw ymgysylltiad â Llywodraeth y DU cyn i'r Bil gael ei gyflwyno. Mae gennym bryderon difrifol yn ei gylch, gan gynnwys y pwerau eang iawn y mae'n eu rhoi i Weinidogion y Goron a'i oblygiadau posibl i'r setliad datganoli. Rydym yn argymell y dylai'r Senedd wrthod rhoi cydsyniad i'r Bil.
English: I'm grateful to the Counsel General for that. I'm grateful to hear his final point there. This is a rotten and grubby piece of legislation that has, by its introduction, tarnished the reputation of the United Kingdom in councils across the world. It has damaged our relationship with the EU and has demonstrated that the UK Government itself is prepared to break international law and agreements freely entered into having deceived the unionist population of Northern Ireland. It really is a squalid piece of legislation and one of the most dishonourable pieces of legislation that I've seen in front of any legislature at any time. It is important, Counsel General, that, as a legislature and as a Welsh Government, this place stands up for good governance, stands up for international law and stands up for the values of democracy where freely entered-into agreements are delivered by all parties. Can the Welsh Government reassure this Chamber this afternoon that it will continue to argue that this piece of legislation not only damages the UK externally and internationally, but undermines the basis of the UK constitution internally as well?
Welsh: Rwy'n ddiolchgar i'r Cwnsler Cyffredinol am hynny. Rwy'n falch o glywed ei bwynt olaf. Dyma ddeddfwriaeth bwdr a di-fudd sydd, drwy ei chyflwyno, wedi deifio enw da'r Deyrnas Unedig mewn cynghorau ar draws y byd. Mae wedi niweidio ein perthynas â'r UE ac wedi dangos bod Llywodraeth y DU ei hun yn barod i dorri cyfraith a chytundebau rhyngwladol yr ymrwymodd iddynt o'i gwirfodd ar ôl twyllo poblogaeth unoliaethol Gogledd Iwerddon. Mae'n ddeddfwriaeth aflan ac ymhlith y mwyaf anonest a welais gerbron unrhyw ddeddfwrfa erioed. Gwnsler Cyffredinol, mae'n bwysig fod y lle hwn, fel deddfwrfa ac fel Llywodraeth Cymru, yn sefyll dros lywodraethu da, yn sefyll dros gyfraith ryngwladol ac yn sefyll dros werthoedd democratiaeth lle caiff cytundebau yr ymrwymir iddynt yn wirfoddol eu cynnal gan bob parti. A wnaiff Llywodraeth Cymru dawelu meddyliau'r Siambr y prynhawn yma y bydd yn parhau i ddadlau bod y ddeddfwriaeth hon nid yn unig yn niweidio'r DU yn allanol ac yn rhyngwladol, ond yn tanseilio sail cyfansoddiad y DU yn fewnol hefyd?
English: Thank you for that supplementary. I think I agree with all the points that you've made. In the summer, I attended a British-Irish Association conference, and, at that, I made the point that I just think it is fundamentally wrong to try and tackle what is a significant political problem by means of legislation. You cannot legislative to solve those types of problems. The Bill is ill-judged and it's damaging to the UK's international reputation. It is the UK Government going back on an international obligation that it designed and signed early in 2020 as part of the withdrawal agreement. And, if it's enacted and implemented, it will result in a significant breach, in my view, a likely breach, of international law, which does still further damage. There are a number of reasons why legislative consent cannot be given. There will, of course, be a full debate in this Senedd on the legislative consent motion. But one of the key things for me is this: I cannot see how, with our intrinsic commitment to international law, and to human rights and so on, in all that we do, that we could recommend legislative support for legislation that so blatantly potentially drives a coach and horses through the very concept of the rule of law and international law. On top of that, of course, it gives enormous Henry VIII powers to the Government. So, the Welsh Government's position is not to give consent. Obviously, it is a matter for this Senedd to determine that issue of consent; it is not a matter for the Government, but, during that process, Welsh Government will make its position very, very clear.
Welsh: Diolch am y cwestiwn atodol. Rwy'n credu fy mod yn cytuno â'r holl bwyntiau a wnaethoch. Yn yr haf, mynychais gynhadledd Cymdeithas Prydain ac Iwerddon, ac yno, fe wneuthum y pwynt fy mod yn meddwl ei bod hi'n sylfaenol anghywir i geisio mynd i'r afael â phroblem wleidyddol sylweddol drwy gyfrwng deddfwriaeth. Ni allwch ddeddfu i ddatrys y mathau hynny o broblemau. Mae'r Bil yn un annoeth ac mae'n niweidiol i enw da'r DU yn rhyngwladol. Mae'n dangos bod Llywodraeth y DU yn tynnu'n ôl o rwymedigaeth ryngwladol a luniodd ac a gefnogwyd ganddi yn gynnar yn 2020 fel rhan o'r cytundeb ymadael. Ac os caiff ei ddeddfu a'i weithredu, bydd yn arwain at dramgwyddo cyfraith ryngwladol yn sylweddol yn ôl pob tebyg, gan wneud niwed pellach. Ceir nifer o resymau pam na ellir rhoi cydsyniad deddfwriaethol. Wrth gwrs, bydd dadl lawn yn y Senedd hon ynghylch y cynnig cydsyniad deddfwriaethol. Ond un o'r pethau allweddol i mi yw hyn: gyda'n hymrwymiad cynhenid i gyfraith ryngwladol ac i hawliau dynol ac yn y blaen ym mhob dim a wnawn, ni allaf weld sut y gallem argymell cefnogaeth ddeddfwriaethol i ddeddfwriaeth sydd mor amlwg yn peryglu'r cysyniad o reolaeth y gyfraith a chyfraith ryngwladol. Ar ben hynny, wrth gwrs, mae'n rhoi pwerau Harri'r VIII enfawr i'r Llywodraeth. Felly, peidio â rhoi cydsyniad yw safbwynt Llywodraeth Cymru. Yn amlwg, mater i'r Senedd hon yw penderfynu ar fater cydsyniad; nid mater i'r Llywodraeth ydyw, ond yn ystod y broses honno, bydd Llywodraeth Cymru yn gwneud ei safbwynt yn glir iawn.
English: Thank you. The Bill will declutter the statute book by removing provisions that are obsolete, spent, no longer of practical utility or effect or have no realistic chance of ever being commenced. This will make it easier and quicker for legal practitioners and others to find the information that they seek.
Welsh: Diolch. Bydd y Bil yn tacluso'r llyfr statud drwy gael gwared ar ddarpariaethau sy'n anarferedig, wedi darfod, heb fod o ddefnydd ymarferol neu heb effaith ymarferol mwyach neu heb unrhyw obaith realistig o gael eu cychwyn. Bydd hyn yn ei gwneud yn haws ac yn gyflymach i gyfreithwyr ac eraill ddod o hyd i'r wybodaeth y maent yn chwilio amdani.
English: Thank you. Announcing the consultation on the statue law (repeals) (Wales) Bill, you did advise that the measure would tackle the 'disorganised state of our vast and sprawling statute book.' I acknowledge that provisions can fall out of use or are never commenced. However, I am concerned that this work is going to contribute to the delay we are experiencing in the implementation of new Welsh law. The clean air Act is late; the Minister for Climate Change is refusing to legislate to replicate sections 116 to 125 of the UK Building Safety Act 2022; we've still not established an environmental governance body; and the Bill comes at a time when the focus of the Welsh Government should be on matters of greater importance, such as the cost-of-living crisis facing people across Wales. Whilst I appreciate that you are only now consulting on the Bill, do you agree with me that the priority should now be on focusing Welsh resources on the creation of new Welsh laws that our society and our country desperately need?
Welsh: Diolch. Wrth gyhoeddi'r ymgynghoriad ar y Bil cyfraith statud (diddymiadau) (Cymru), fe wnaethoch gynghori y byddai'r mesur yn mynd i'r afael â 'chyflwr anhrefnus ein llyfr statud anferth a gwasgarog.' Rwy'n cydnabod y gall darpariaethau fynd allan o ddefnydd neu beidio â chael eu cychwyn. Fodd bynnag, mae'n destun pryder imi fod y gwaith hwn yn mynd i gyfrannu at yr oedi a wynebwn cyn gweithredu cyfraith newydd yng Nghymru. Mae'r Ddeddf aer glân yn hwyr; mae'r Gweinidog Newid Hinsawdd yn gwrthod deddfu i efelychu adrannau 116 i 125 o Ddeddf Diogelwch Adeiladau y DU 2022; rydym eto i sefydlu corff llywodraethu amgylcheddol; a daw'r Bil ar adeg pan ddylai ffocws Llywodraeth Cymru fod ar faterion pwysicach, fel yr argyfwng costau byw sy'n wynebu pobl ledled Cymru. Er fy mod yn derbyn mai dim ond nawr rydych yn ymgynghori ar y Bil, a ydych yn cytuno â mi y dylai'r flaenoriaeth nawr fod ar ganolbwyntio adnoddau Cymru ar greu cyfreithiau Cymreig newydd sydd eu hangen yn ddybryd ar ein cymdeithas a'n gwlad?